Projekts

**Ministru kabineta noteikumu projekta “Grozījumi Ministru kabineta 2014.gada 16.decembra noteikumos Nr.759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Padomes 2015. gada 13. jūlija Regulas (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (kodificēta redakcija) (turpmāk – Padomes Regula Nr. 2015/1589) 2.pants, Komisijas 2004. gada 21. aprīļa Regulas (EK) Nr. 794/2004 ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai (turpmāk – Komisijas Regula Nr. 794/2004) 3. pants un Komercdarbības atbalsta kontroles likuma 12. panta 1. punkts.Noteikumu projekts izstrādāts, pamatojoties uz Eiropas Komisijas izstrādātajām papildus iespējām Eiropas Komisijas pārziņā esošajā elektroniskajā sistēmā SANI2 (*State Aid Notification Interactive*) (turpmāk – SANI2 sistēma), kas nodrošinās efektīvāku kontroli pār iesniegšanai Eiropas Komisijā plānotajām atbalsta programmām, individuāliem atbalsta projektu paziņojumiem, kā arī kopsavilkuma informāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ņemot vērā to, ka Eiropas Komisija (turpmāk – EK) ir izstrādājusi jauninājumus SANI2 sistēmā, kas palīdzētu dalībvalstīm efektīvāk nodrošināt komercdarbības atbalsta kontroli, ir nepieciešams veikt grozījumus Ministru kabineta 2014. gada 16. decembra noteikumos Nr. 759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības” (turpmāk – MK noteikumi Nr. 759).Noteikumu projekts nosaka jauna lietotāja – pirmsvalidētāja (*pre-validator*) tiesības SANI2 sistēmā, kas nodrošinās ātrāku informācijas apriti ar EK par plānotajām atbalsta programmām, individuāliem atbalsta projektu paziņojumiem, kā arī kopsavilkuma informāciju, nekā tas paredzēts šobrīd esošajos Ministru kabineta noteikumos Nr. 759.Papildus noteikumu projekts paredz tehniskus grozījumus attiecībā uz kārtību, kā tiks īstenota savstarpējā informācijas apmaiņa starp Finanšu ministriju/Zemkopības ministriju un attiecīgo valsts vai pašvaldības institūciju vai šo institūciju pilnvaroto juridisko personu par iesniegšanai EK plānotajām atbalsta programmām, individuāliem atbalsta projektu paziņojumiem, kā arī kopsavilkuma informāciju.Vienlaikus noteikumu projekts paredz tehniskus grozījumus SANI2 sistēmas lietošanas tiesību piešķiršanas, grozīšanas un anulēšanas kārtībā Finanšu ministrijā un Zemkopības ministrijā, ņemot vērā to, ka šīs ministrijas ir atbildīgas par sistēmas lietošanas tiesību piešķiršanu, grozīšanu un anulēšanu. |
| 3. | Projekta izstrādē iesaistītās institūcijas | MK noteikumu projektu izstrādāja Finanšu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas, tās padotībā esošas iestā­des, pašvaldības un pašvaldības iestādes vai šo institūciju pilnvarotas juridiskas personas, kas elektroniski paziņo EK par izstrādātajiem komercdarbības atbalsta pasākumiem. |
| 2. | Tiesiskā regulējuma ietekme uz tautsaimniecību un administratīvo slogu | Institūcijām, kuras izstrādā atbalsta pasākumus, projekta tiesiskais regulējums nemaina tiesības un pienākumus, salīdzinot ar spēkā esošajām. Jebkura plānotā atbalsta paziņošanas pienākums EK izriet no Līguma par Eiropas Savienības darbību 108.panta 3. un 4.punkta. No 2007.gada, kad Latvijā tika ieviesta EK izstrādātā valsts atbalsta paziņojumu elektroniskā sistēma, administratīvais process ir vienkāršojies, jo visām valsts atbalsta paziņojuma izstrādē un uzraudzībā iesaistītajām valsts pārvaldes institūcijām ir iespēja organizēt sinhronu informācijas skatīšanos interneta vidē bez informācijas sūtīšanas papīra vai elektroniskajā formātā. Šis MK noteikumu projekts ņem vērā tos uzlabojumus sistēmā, ko informācijas aprites efektīvā nodrošināšanā ir ieviesusi EK. |
| 3. | Administratīvo izmaksu monetārs novērtējums | Ministrijām, tās padotībā esošām iestā­dēm, pašvaldībām un pašvaldības iestādēm vai šo institūciju pilnvarotām juridiskām personām tiesību akta projekts nepalielina administratīvās izmaksas. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paredz tehniskas dabas grozījumus, kas attiecināmi uz ministrijām, tās padotībā esošām iestā­dēm, pašvaldībām un pašvaldības iestādēm vai šo institūciju pilnvarotām juridiskām personām, tāpēc noteikumu projekts neskar sabiedrību un attiecīgi sabiedrības līdzdalība nav nepieciešama. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, tās padotībā esošas iestā­des, pašvaldības un pašvaldības iestādes vai šo institūciju pilnvarotas juridiskas personas, kuras izstrādā komercdarbības atbalsta programmas un individuālos atbalsta projektus, kā arī Finanšu ministrijas un Zemkopības ministrijas ierēdņi/darbinieki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada jaunas pārvaldes funkcijas un institucionālo struktūru, salīdzinot ar spēkā esošo. Projekts tiks realizēts esošo cilvēkresursu ietvaros. |
| 3. | Cita informācija | Nav |

*Anotācijas III, IV un V - projekts šīs jomas neskar.*

Finanšu ministre D.Reizniece-Ozola

Vīza:

Valsts sekretāre B. Bāne

27.04.2017 10:26

746

J.Jenuševskis, 67095478

jurijs.jenusevskis@fm.gov.lv